Cunonia capensis kan slegs ligte ryp weerstaan en is nie droogtebestand nie. Dit is 'n immergroen boom wat teen 'n gemiddelde tempo groei. Rooiels het donker groen lansetvormig saamgestelde blare wat rooi gekleur is (vandaar die volksnaam) as hulle ontluik uit 'n lepelvormige omhulsel - 'n unieke groewyse wat kenmerkend is van die rooielsboom. Die groeiwyse, blare, en vertoning van Cunonia capensis se blomme ('n roomkleurige bottelborsel!) maak dit 'n interessante boom vir die groter tuin.